Pielikums Nr. 1

Apstiprināts Dienvidkurzemes novada pašvaldības

Pašvaldības īpašuma atsavināšanas un izsoļu komisijas

 30.08.2022.sēdē, prot.Nr. 69., 1.p.

**Izsoles noteikumi**

zemes nomas tiesībām

**“Personīgās palīgsaimniecības Jaunmājas” daļa, Vaiņodes pagasts, Dienvidkurzemes novads**

**Izsoles datums**: 2022.gada 6.oktobrī plkst. 13.00

**Izsole notiek**: Aizputes pilsētas pārvaldes ēkā, Atmodas iela 22, Aizpute, Dienvidkurzemes nov.

Izsole tiek rīkota, pamatojoties uz Publiskas personas finanšu līdzekļu un mantas izšķērdēšanas novēršanas likuma” 2.panta pirmo daļu, 3. panta 2. punktu, likuma „Par pašvaldībām” 14. panta pirmās daļas 2. punktu, otrās daļas 3. punktu, 2018.gada 19.jūnija Ministru kabineta noteikumu Nr.350 “Publiskas personas zemes nomas un apbūves tiesības noteikumi” 32.punktu.

1. Šie noteikumi nosaka kārtību, kādā organizējama Dienvidkurzemes novada pašvaldībai piekrītošas zemes vienības daļas “Personīgās palīgsaimniecības Jaunmājas”, Vaiņodes pagastā, Dienvidkurzemes nov. (turpmāk - Objekts) atklātā izsole nomas tiesībām ar nomas sākumcenu **93,00 EUR** (deviņdesmit trīs euro un 00 centi) par 1ha gadā bez PVNun izsoles solis **9,00 EUR** (deviņi euro un 00 centi) par 1ha gadā bez PVN

2. Objekta raksturojums:

|  |  |
| --- | --- |
| Objekta sastāvs | Zemes vienība ar kadastra apzīmējumu 64920040132 |
| Kopējā platība | 8,00 ha |
| Objekta kadastra numurs | 64920010126 |
| Objekta labiekārtojums |  |
| Īpašuma apgrūtinājumi (reģistrēti zemesgrāmatā) |  |
| Citi apgrūtinājumi |  |

3. Objekts nav reģistrēts zemesgrāmatā.

4. Izsoles Objektu nav tiesības nodot apakšnomā.

**Izsoles darba organizācija**

5. Izsoli organizē Dienvidkurzemes novada pašvaldības Pašvaldības īpašuma atsavināšanas un izsoļu komisija (turpmāk – izsoles rīkotājs), pieaicinot nepieciešamos speciālistus.

6. Izsole ir mutiska ar augšupejošo soli. Maksāšanas līdzekļi par Objektu – 100 % euro.

7. Sludinājums par izsoli tiek publicēts pašvaldības mājas lapā [www.dkn.lv](http://www.dkn.lv).

**Izsoles dalībnieku reģistrācija**.

8. Par izsoles dalībniekiem tiek reģistrētas fiziskas un juridiskas personas, iesniedzot pieteikumu (1.pielikums).

Pieteikums iesniedzams līdz 2022.gada 3.oktobrim plkst. 12.00 jebkurā pašvaldības klientu apkalpošanas centrā vai elektroniski parakstīts iesūtāms e-pastā izsoles@dkn.lv. Pretendenta pienākums ir pārliecināties par dokumenta saņemšanu, zvanot uz tālr.26262287 (Guntis Brūders)**.**

9. Izsoles dalībniekus reģistrē izsoles dalībnieku sarakstā.

10. Papildus iesniedzamie dokumenti:

* fiziskajai personai, ja to pārstāv cita persona,- notariāli apstiprināta pilnvara,
* juridiskajai personai, ja to nepārstāv tās amatpersona,- pilnvara pārstāvēt juridisko personu izsolē,
* juridiskas personas izpildinstitūcijas lēmums piedalīties izsolē.

11. Reģistrācijai nodotie dokumenti dalībniekiem atpakaļ atdoti netiek.

12. Reģistrētam izsoles dalībniekam izsoles rīkotājs izsniedz reģistrācijas apliecību, kurā ir šādi rekvizīti:

* dalībnieka kartes numurs;
* dalībnieka vārds, uzvārds vai juridiskas personas pilns nosaukums;
* izsoles vieta un laiks;
* izdošanas datums un izdevēja paraksts.

13. Izsoles dalībnieka reģistrācijas apliecība, elektroniski parakstīta, tiek nosūtīta uz norādīto izsoles dalībnieka e-pasta adresi.

14. Izsoles dalībnieks netiek reģistrēts:

* ja nav iesniegti visi noteikumos noteiktie dokumenti;
* ja ir nodokļu parāds vai nenokārtotas saistības pret Dienvidkurzemes novada pašvaldību;
* ja nav iestājies vai ir beidzies izsoles dalībnieku reģistrācijas termiņš.

15. Izsoles dalībniekam ir tiesības pirms piedalīšanās izsolē apskatīt Objektu. Lai apskatītu Objektu, iepriekš par to jāinformē un jāvienojas pa tālr. 28671972(Ilze Lācīte).

16. Izsoles rīkotājs nedrīkst izpaust jebkādas ziņas, kas saistītas ar izsoles dalībniekiem.

17. Par izsoles dalībnieku var kļūt fiziska persona vai juridiska persona (individuālais komersants vai komercsabiedrība), kurš saskaņā ar spēkā esošajiem normatīvajiem aktiem var iegūt izsolāmo objektu, ja:

* izsoles pretendentam nav nenokārtotu saistību pret Dienvidkurzemes novada pašvaldību saskaņā ar citām līgumsaistībām vai nekustamā īpašuma nodokli;
* Dienvidkurzemes novada pašvaldības dome pēdējā gada laikā no pieteikuma iesniegšanas nav lauzusi jebkādu līgumu ar izsoles dalībnieku tā rīcības dēļ;
* Izsoles pretendenta nodokļu, tai skaitā nodevu un valsts obligātās sociālās apdrošināšanas iemaksu, parāds Latvijā nepārsniedz 150,00 EUR (viens simts piecdesmit euro un 00 centi). Nodokļu nomaksa tiek pārbaudīta Valsts ieņēmumu dienesta publiskajā nodokļu parādnieku datubāzē.

**Izsoles procedūra**

18. Pie ieejas izsoles telpās dalībnieks uzrāda izsoles sekretāram reģistrācijas apliecību, uz kuras pamata viņam izsniedz izsoles dalībnieka reģistrācijas karti, kuras numurs atbilst izsoles dalībnieku sarakstā un reģistrācijas apliecībā ierakstītājam dalībnieka kartes numuram, kā arī uzrāda personas apliecinošu dokumentu vai pilnvarojumu.

19. Izsoles gaita tiek protokolēta.

20. Ja uz izsoli ir reģistrējies viens dalībnieks, viņam ir tiesības nosolīt Objektu, pārsolot tā nosacīto cenu par vienu soli.

**Izsoles norise**

21. Pirms izsoles sākšanas dalībnieki paraksta izsoles noteikumus.

22. Atklājot izsoli, izsoles vadītājs pārliecinās par solītāju ierašanos pēc iepriekš sastādīta saraksta. Pēc tam tiek paziņota Objekta nomas tiesību nosacītā cena un summa, par kādu cena tiek paaugstināta ar katru nākamo solījumu.

23. Pēc Dienvidkurzemes novada pašvaldības domes 2022.gada 31. marta sēdes lēmuma Nr.287, prot.Nr.5.,58.§. “Par lauksaimniecības zemes nomas maksas cenrāža apstiprināšanu” un Dienvidkurzemes novada pašvaldības Pašvaldības īpašuma atsavināšanas un izsoļu komisijas 30.08.2022. sēdes lēmumu (protokols Nr.69., 1.p.) nomas sākumcena ir 93,00 EUR (deviņdesmit trīs euro un 00 centi) par 1ha gadā bez PVN. Izsoles solis– 9,00 EUR (deviņi euro un 00 centi) par 1ha gadā bez PVN. Pievienotās vērtības nodoklis, nekustamā īpašuma nodoklis tiek maksāts papildus nomas maksai.

24. Dalībniekiem solīšana atļauta tikai pa vienam izsoles solim. Izsoles dalībnieki solīšanas procesā paceļ savu reģistrācijas karti ar numuru. Katrs šāds solījums ir dalībnieka apliecinājums, ka viņš palielina Objekta izsolāmās mantas cenu par noteikto cenas pieauguma apmēru. Ja neviens no dalībniekiem augstāku cenu nepiedāvā, izsoles komisijas vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena Objekts ir iznomāts personai, kas solījusi pēdējo augstāko cenu. Dalībnieku reģistrācijas numurs un solītā cena tiek ierakstīta izsoles dalībnieku sarakstā.

25. Izsoles dalībnieks, kas solījis pēdējo augstāko cenu, nekavējoties ar parakstu izsoles dalībnieku sarakstā apliecina tajā norādītās cenas atbilstību nosolītajai cenai.

26. Izsoles dalībnieks, kurš Objektu nosolījis, bet neparakstās izsoles dalībnieku sarakstā, uzskatāms par atteikušos no nosolītās mantas. Šādā gadījumā izsoles komisijas vadītājs ir tiesīgs šo dalībnieku svītrot no dalībnieku saraksta.

 Ja pēc tam izsolē ir palikuši vismaz divi izsoles dalībnieki, tad izdara attiecīgu ierakstu izsoles dalībnieku sarakstā un izsoli nekavējoties atkārto no viņu pēdējās nosolītās mantas cenas. Ja izsolē palicis tikai viens dalībnieks, tad OBJEKTU piedāvā nomāt vienīgajam palikušajam dalībniekam bez solīšanas par šī dalībnieka pēdējo nosolīto Objekta cenu.

27. Pēc visu izsoles dalībnieku saraksta eksemplāru parakstīšanas dalībnieks, kurš nosolījis Objektu, raksta iesniegumu par nomas līguma slēgšanu, kurā norādīta maksāšanas kārtība un termiņi.

28. Ja pirmajā izsolē neviens nav pārsolījis izsoles sākumcenu, izsoli atzīst par nenotikušu un rīko otro izsoli ar augšupejošu soli.

**Norēķins par nosolīto Objektu**

29. Izsoles uzvarētājs iegūst tiesības slēgt nomas līgumu līdz 2027.gada 30.septembrim. Nomas līgumā tiek iekļauta nosolītā nomas maksa.

30. Iznomājot OBJEKTU, līgumu slēdz ar tādu personu, kuras nodokļu, tai skaitā nodevu un valsts obligātās sociālās apdrošināšanas iemaksu, parāds Latvijā nepārsniedz 150,00 EUR (viens simts piecdesmit euro un 00 centi). Nodokļu nomaksu pārbauda pirms izsoles rezultātu apstiprināšanas, ņemot vērā informāciju, kas ievietota Ministru kabineta noteiktajā informācijas sistēmā — Valsts ieņēmumu dienesta publiskajā nodokļu parādnieku datubāzē, kā arī pēdējos nekustamā īpašuma nodokļa administrēšanas sistēmā aktualizētos datus.

31. Izsoles dalībnieks paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā Izsoles dalībnieks nomas līgumu neparaksta un neiesniedz attiecīgu atteikumu, uzskatāms, ka Izsoles dalībnieks no nomas līguma slēgšanas ir atteicies.

32. Ja Izsoles dalībnieks, kurš piedāvājis augstāko nomas maksu, atsakās slēgt nomas līgumu, iznomātājam ir tiesības piedāvāt slēgt nomas līgumu Izsoles dalībniekam, kurš ir piedāvājis nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu pašvaldības tīmekļvietnē.

33. Izsoles dalībnieks, kurš piedāvājis nākamo augstāko nomas maksu, atbildi uz piedāvājumu sniedz 10 darbdienu laikā pēc tā saņemšanas dienas. Ja Izsoles dalībnieks piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā Izsoles dalībnieks līgumu neparaksta vai rakstiski nepaziņo par atteikumu slēgt nomas līgumu ar iznomātāju, ir uzskatāms, ka Izsoles dalībnieks no nomas līguma slēgšanas ir atteicies, un rīkojama jauna nomas tiesību izsole.

34. Papildus nosolītajai nomas maksai nomniekam jāmaksā pievienotās vērtības nodoklis un nekustamā īpašuma nodoklis un citi ar nekustamo īpašumu saistītie maksājumi LR normatīvajos aktos paredzētajā apmērā un kārtībā. Nomas maksa jāsāk maksāt no līguma noslēgšanas dienas.

**Izsoles rezultātu apstiprināšana**

35. Izsoles rīkotājs 7 (septiņu) dienu laikā pēc izsoles apstiprina izsoles protokolu.

36. Izsoles rezultātus apstiprina Dienvidkurzemes novada pašvaldība kārtējā sēdē.

37. Dienvidkurzemes novada pašvaldības dome un izsoles uzvarētājs pēc iespējas ātrākā termiņā, bet ne vēlāk kā 30 (trīsdesmit) dienu laikā pēc izsoles rezultātu apstiprināšanas noslēdz nomas līgumu.

38. Sūdzības par izsoles rīkotāja darbībām 1 (viena) mēneša laikā pēc izsoles protokola apstiprināšanas var iesniegt Dienvidkurzemes novada pašvaldībai. Sūdzības tiek izskatītas kārtējā Dienvidkurzemes novada pašvaldības sēdē.

KoMISIJAS priekšsēdētājs G. Brūders

***Ar noteikumiem iepazinās izsoles dalībnieki:***

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid.pers.nosaukums, pārstāvis/fiz.pers.vārds, uzvārds) (paraksts)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid.pers.nosaukums, pārstāvis/fiz.pers.vārds, uzvārds) (paraksts)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid.pers.nosaukums, pārstāvis/fiz.pers.vārds, uzvārds) (paraksts)*

1*.pielikums*

pašvaldībai piekrītošas

zemes vienības daļas “Personīgās palīgsaimniecības Jaunmājas”, Vaiņodes pagastā, Dienvidkurzemes novadā,

izsoles noteikumiem

Dienvidkurzemes novada pašvaldībai

Lielajā ielā 76, Grobiņā, Dienvidkurzemes novadā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiziskas personas vārds, uzvārds, personas kods

juridiskas personas nosaukums, reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiziskas personas deklarētā dzīvesvieta

juridiskas personas juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pilnvarotas personas (pārstāvja) vārds, uzvārds, personas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 e-pasta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 tālruņa numurs

PIETEIKUMS

nomas tiesību izsolei

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apstiprinu, ka esmu iepazinies/-usies ar izsoles noteikumiem un piekrītu tā nosacījumiem, tie ir saprotami un iebildumu un pretenziju nav.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/pieteikumu sagatavošanas vieta un datums/ /paraksts un tā atšifrējums/

*\*Šajā pieteikumā jānorāda visa nepieciešamā un pretendenta rīcībā esošā informācija atbilstoši izsoles noteikumu 10.punktam.*